৯০ ডিগ্রি বাঁক! উদ্বোধনের আগেই বিতর্কে মধ্যপ্রদেশের ‘অদ্ভুত’ রেলব্রিজ

ওয়েব ডেস্ক: উদ্বোধনের আগেই বিতর্কের কেন্দ্রে মধ্যপ্রদেশের (Madhya Pradesh) রেলব্রিজ। বিজেপি (BJP) শাসিত রাজ্যের নির্মিয়মান রেলওয়ে ওভারব্রিজে অদ্ভুতভাবে রাখা হল ৯০ ডিগ্রি বাঁক। সাধারণত যান চলাচলের রাস্তায় এরকম বাঁক রাখা হয়না। কারণ এমন বাঁক থাকলে দুর্ঘটনার সম্ভাবনা বেড়ে যায় কয়েকগুণ। কিন্তু সেসব না ভেবে এরকম অদ্ভুতদর্শন ব্রিজ বানিয়ে ফেলল মধ্যপ্রদেশেরে ‘ডবল ইঞ্জিন’ সরকার।

সম্প্রতি ভোপালের (Bhopal) ঐতিহাসিক আইশবাগ স্টেডিয়ামের কাছে নবনির্মিত একটি রেলওয়ে ওভারব্রিজের (Railway Overbridge) ছবি সামনে আসতেই শুরু হয়েছে বিতর্ক (Controversy)। এই ওভারব্রিজটি নির্মাণ করা হয়েছে মহামাই-কা বাগ, পুষ্পা নগর এবং রেল স্টেশনের সঙ্গে নিউ ভোপালের দূরত্ব কমিয়ে আনবে। কিন্তু ব্রিজের অদ্ভুত নকশা দেখে অনেকেই আশঙ্কা করছেন যে, এরকম তীক্ষ্ণ বাঁক গাড়িচালকদের জন্য বিপজ্জনক হতে পারে।

আরও পড়ুন: এসির তাপমাত্রা নিয়ন্ত্রণ করবে মোদি সরকার, আসছে নয়া নির্দেশিকা

তবে এই বিষয়ে মধ্যপ্রদেশের পূর্ত দফতরের এক মুখ্য আধিকারিক জানান, “ওই এলাকায় মেট্রো স্টেশনের অবস্থান এবং জমির অভাবের কারণেই এই ধরনের বাঁক রাখা ছাড়া আমাদের আর কোনও উপায় ছিল না।” তিনি আরও জানান, ‘‘এই সেতু দিয়ে শুধুমাত্র ছোট গাড়ি চলাচল করবে। ভারী যানবাহনের প্রবেশ নিষিদ্ধ থাকবে।”

তবে সাধারণ মানুষের দাবি, শুধুমাত্র জমির অভাবের ওজুহাত দেখিয়ে এরকম ঝুঁকিপূর্ণ বাঁক তৈরি কি আদৌ যুক্তিসঙ্গত! তাই এই সেতুর নিরাপত্তা নিয়ে একটা বড় প্রশ্ন থেকেই যাচ্ছে। এখন দেখার, বাস্তবে সেতুটি ভোপালবাসীর জন্য কতটা নিরাপদ হয়।